alexandrainst/scandi-wiki huggingface dataset:
Det Vestnorske Teateret

Det Vestnorske Teateret (tidlegare Hordaland Teater) er eit teater i Bergen kommune i Vestland fylke. Det vart etablert i 1988. Teateret har fast scene i Bergen sentrum, men er også eit turnerande teater. Det har nynorsk som administrasjonsspråk og spelar på nynorsk og dialekt. Det Vestnorske Teateret har ei sterk satsing på bruk av ny dramatikk og ein identitet som er forankra i det vestnorske. Drifta vert i all hovudsak finansiert av den norske staten og den største eigaren, Vestland fylkeskommune.

Teatersjef er Solrun Toft Iversen. Signaturprosjektet hennar er den musikalske vestlandskrønika Heim, som i fire delar tek føre seg store og små hendingar i regionen i perioden 1965-2005. Den første delen kom i 2018 og vart ein suksess, både kunstnarleg og publikumsmessig. Også Heim 2 og Heim 3 har fått positive kritikkar i pressen og gode publikumstal.

Det Vestnorske Teateret er i ferd med å renovere og bygge til teaterhuset sitt i Bergen over dei neste åra og i løpet av nokre år opne eit nynorsk teaterhus i Bergen sentrum. På Stend i Fana har ein framleis prøvescene og verkstad, i samme lokale som Hordamuseet held til. 

Administrasjonen har (per mars 2020) kontorlokale i Teatergaten 35 i Bergen sentrum.

Bakgrunnsstoff 
 Offisiell nettstad

Kultur i Bergen
Skipingar i 1988
Teater i Noreg
Nynorskinstitusjonar
Husittar

Husittane var ei før-protestantisk kristen rørsle av folk som var tilhengjarar av Jan Hus.

Reformasjonen
Tsjekkisk historie
Jan Hus

Jan Hus () var ein bøhmisk religiøs tenkjar og reformator. Han satte igang ein religiøs bevegelse basert på John Wycliffe sine idear. Følgarane hans heitte husittar.

Kjelder

Bøhmarar
Tsjekkiske teologar
Reformatorar
Husittiske teologar
Stiftarar av kristne trusretningar
Kristne martyrar
Folk avretta ved brenning
Folk frå Okres Prachatice
Tsjekkiske salmediktarar
Husittarkrigane

Husittarkrigane var ein serie med krigar i kongeriket Böhmen på 1400-talet der husittane kjempa mot den tysk-romerske keisaren Sigismund, Kyrkjestaten og fleire europeiske monarkar.

Krigar på 1400-talet
Borgarkrigar
Krosstoga
Tsjekkisk historie
Verdscupen i alpine greiner 1997/Menn

Verdscupen i alpine greiner for menn i 1997-sesongen tok til 26. oktober 1996 i Sölden i Austerrike og vart avslutta 16. mars 1997 i Vail i Colorado i USA. Turneringa omfatta 35 renn og 37 tevlingar. Tevlingane fordelte seg på 10 slalåmrenn, 8 storslalåmrenn, 6 super-g-renn, 11 utforrenn og 2 kombinasjonstevlingar, dei siste baserte på allereie avvikla enkeltrenn i slalåm og utfor.

Luc Alphand vart den tredje franske utøvaren som steig til topps i den årlege Verdscupen i alpine greiner, og den fyrste sidan Michèle Jacot sigra i kvinneturneringa i 1970. Nær bak Alphand kom andremann Kjetil Andre Aamodt frå Noreg, Josef Strobl frå Austerrike vart nummer tre.

Samanlagt

Slalåm

Storslalåm

Super-g

Utfor

Kombinasjon

Kjelder

Denne artikkelen bygger på «Alpiner Skiweltcup 1996/97» frå ,  den 2. mars 2020.  
 

Alpine greiner
Sport i 1997
Duszniki-Zdrój

Duszniki-Zdrój er ein by i det Nederschlesiske voivodskap i Polen. Byen ligg 583 meter over havet og har om lag 4 500 ibuarar. Duszniki er eit mykje søkt turistmål med fleire hundre tusen besøkande årleg. Byen ligg sørvest i Polen, nær ved grensa mot Tsjekkia. 

Stavhopparen Piotr Lisek er frå Duszniki.

Kjelder

Denne artikkelen bygger på «Duszniki-Zdrój» frå ,  den 2. mars 2020.  
 

Byar i Polen
Nederschlesiske voivodskap
Kelly Fraser

Kelly Fraser () var ein kanadisk inuittisk popartist og låtskrivar. Det andre albumet hennar, Sedna, blei nominert til ein Juno-pris for Indigenous Music Album of the Year i 2018.

Liv
Fraser var fødd i Igloolik og flytta som lita med familien til Sanikiluaq i Nunavut i Canada. Ho utdanna seg ved Nunavut Sivuniksavut i Ottawa før ho fullførte eit urfolksstudieprogram ved Nicola Valley Institute of Technology i British Columbia. 

Ho blei fyrst kjend i 2013 då ho gav ut ei rekkje coverversjonar av popsongar på inuktitut, som «Diamonds» av Rihanna på YouTube. 

I 2014 gav ho ut debutalbumet sitt, Isuma. Songane hennar var på engelsk og inuktitut, og musikalsk kombinerte dei samtidspop med tradisjonell inuittmusikk.
Sedna kom ut 25. februar 2017 på Nunavut-merket Hitmakerz record label. 
Ifølgje produsenten sin arbeidde Fraser på eit nytt album som skulle kallast Decolonize.

Fraser døydde heime i Winnipeg i Manitoba 24. desember 2019, gjennom sjølvmord. Ifølgje familien hadde ho slite med trauma frå barndommen, rasisme og netthets.

Musikk

Sedna
Sedna kom ut 25. februar 2017 på Nunavut-merket Hitmakerz record label. Tittelen på albumet (ᓄᓕᐊᔪᒃ (Nuliaju) på inuktitut) viser til soga om Sedna, inuittane si havgudinne, som Fraser bestemte seg for å oppdatera på albumet. Ho sa: «Målet med albumet er å hjelpa til med å lækja dei om lir av effektane av kolonisering, medrekna dei skadelege verknadane av kostskular og tvinga forflytting. Det trengst at inuittartistar taler direkte til dei som er påverka av fortida.»

Merknadar

Kjelder

Denne artikkelen bygger på «Kelly Fraser» frå ,  den 2. mars 2020.

Bakgrunnsstoff
 Family statement

Inuittiske musikarar
Kanadiske musikarar
Folk frå Nunavut
Sigismund av Det tysk-romerske riket

Sigismund av Det tysk-romerske riket var tysk-romersk keisar, kurfyrste av markgrevskapet Brandenburg, konge av Ungarn og konge av Kroatia. Han var av huset Luxembourg.

Kjelder

Tysk-romerske keisarar
Ungarske monarkar
Ungarsk historie
Huset Luxemburg
Son cubano

Son cubano eller berre son eller són er ein cubansk musikkstil. Han er ein forløpar til musikkstilen som i dag er kjend som salsa. Sonmusikken har eit meir akustisk og landleg prägel enn salsa.

Døme på son-artistar er La Familia Valera Miranda, Cristina Azcuy, Buena Vista Social Club og Papi Oviedo y sus Soneros.

Omgrepet son kan også visa til ein viss clave-rytme, sonclave (kvit clave), som skil seg frå såkalla rumbaclave (svart clave).

Kjelder

Denne artikkelen bygger på «Son (musikstil)» frå ,  den 25. mars 2020.  
 
Cubansk musikk
Huset Luxembourg

Huset Luxembourg var ein adeleg familie i mellomalderens Luxembourg. Huset regjerte over Luxembourg, Böhmen, Ungarn og Det tysk-romerske riket.

Europeiske kongefamiliar
Luxembourg
Kunstnardalen i Asker

«Kunstnardalen» eller «Kunstnerdalen»  er eit namn som folk i fyrste halvparten av 1900-talet sette på ein lut i øvre parten av det vesle dalføret Hvalstaddalen i Askerbygda i dagens og dåtidas Asker kommune. Årsaka til namnet var dei mange kunstnarane som slo seg ned her frå 1890-talet og frametter, mellom anna ekteparet Tilla og Otto Valstad på eine sida av vegen gjennom dalen, og ekteparet Hulda og Arne Garborg på Labråten vis-à-vis. Dette gav opphav til mellom anna den såkalla Askerkretsen av nynorskforkjemparar, med det resultatet at «Kunstnardalen» i tillegg fekk tilnamnet «Målkroken» på folkemunne. Labråten og eigedomen til Tilla og Otto Valstad er no Asker Museum, Valstads samlinger.

Hvalstaddalen er eit lite daldrag som ligg i ei etter måte sterk stigning i sørvestleg lei frå garden Hvalstad og opp mot Skaugum og den flata der mellom anna Asker kyrkje ligg. Vegen gjennom dalen var i si tid ein parsell av hovudvegen mellom Oslo og Drammen, seinar omlagt til dalsida, og i nyare tid avløyst av Europaveg E-18 etter ein heilt annan trasé. Drammensbanen kryssar Hvalstaddalen, og det er ikkje lange vegen frå «Kunstnardalen» til Hvalstad stasjon, med togsamband til Oslo. I tidlegare tider var det òg eit alternativ å ta rutebåt mellom Oslo og Holmen, og eventuelt nytte hesteskyss eller ta beina fatt opp til «Kunstnardalen».

Litteratur
Nilsen, Karl, 2019 (1979), Blant kunstnere i det gamle Asker, 2. utgåva, redigert at Randi Gunderson Malm, Asker og Bærum Historielag, ISBN 978-82-90095-23-4
Fidjestøl, Alfred. 2014. Frå Asker til Eden : historia om askerkretsen 1897-1924. Oslo: Samlaget. ISBN 978-82-521-8459-4

Kultur i Asker
Safa fabrikker

A/S Safa-Samnanger er ein tekstilfabrikk i Samnanger kommune i Hordaland. Fabrikken vart etablert i 1931 og produserer strømper og strikka plagg.

I 1931 kjøpte Alfred M. Bruvik opp Voss Strømpefabrikk, og etablerte A/S Safa-Samnanger Fabrikker. To år seinare kjøpte han ein fabrikkbygning i St. Jørgens gate i Bergen, og drifta vart flytta hit for å få plass til å utvida produksjonen. Våren 1941 var fabrikken på flyttefot for tredje gong, denne gongen til Tysse i Samnanger kommune. Alfred M. Bruvik kjøpte fabrikktomta i 1940, og sommaren 1941 stod ein ny fabrikkbygning klar, og strømpefabrikken kunne flytte inn i lokala. Fabrikken produserte tjukke og tynne strømper, slitestrømper og luksusstrømper, sokkar og sportsstrømper.

I 1999 starta utflyttinga av produksjonen til Skinija i Kaunas i Litauen. I dag er det berre lager og pakkeavdeling att i produksjonslokala i Samnanger.

Kjelder

Denne artikkelen bygger på «Safa fabrikker» frå ,  den 3. mars 2020.

Bakgrunnsstoff

 Safa.no (arkivert nettside)
 Safa-Samnanger Fabrikker på Digitalt Museum
Samnanger kommune
Føretak skipa i 1931
Norske tekstilverksemder
Salhus Væverier

Salhus Væverier var ei tekstilbedrift i Bergen, i Salhus, ei mil nord for byen. Fabrikken vart etablert i 1894, og produserte teppe, metervare og stoff til industrien, m.a. til Salhus Tricotagefabrik og tekstilindustrien andre stadar i landet. Produksjonen vart nedlagd i 1977.

Sjå òg 

 Tekstilindustri

Kjelder

Denne artikkelen bygger på «Salhus Væverier» frå ,  den 3. mars 2020.

Bakgrunnsstoff 

 Salhus Væverier på industrimuseum.no, nettstad for norske industrimuseum
 Produkt frå veveriet på DigitaltMuseum
1894 i Noreg
Næringsliv i Bergen
Føretak nedlagde i 1977
Tidlegare norske tekstilverksemder
Oslo Baand & Lidsefabrik

Oslo Baand & Lidsefabrik var ein tekstilfabrikk i Gøteborggata 8 i Oslo. Han vart skipa av Conrad Halvorsen i 1893, og produserte band, pliseer, lisser, belte, selar og industriband. Dette var ein av dei første fabrikkane i landet som satsa på dette segmentet.

Fabrikken utvida lokala slik at dei utgjorde ein U-forma bygningsmasse med Gøteborggata 6 og Teglverksgata 7 og 9. 

Verksemda vart etter kvart svært stor, og dreiv òg eksport. I 1974 vart fabrikken slått saman med Trengereid Fabrikker. Ein del av produksjonen vart flytta til Tistedalen utanfor Halden, og fabrikken i Oslo vart gjenbrukt til m.a. dansestudio, før han vart delvis riven og omgjort til bustadar i 2001–2004.

Galleri

Kjelder 

Denne artikkelen bygger på «Oslo Baand & Lidsefabrik» frå ,  den 3. mars 2020. 
 oppgav desse kjeldene:
 Omtale av norske tekstilbedrifter / Oslo Baand & Lidsefabrik – Norsk Museumsnettverk for industrihistorie.
 Knut Are Tvedt (red): Oslo byleksikon, Kunnskapsforlaget 2010, s. 422, ISBN 978-82-573-1760-7
 Oslo Baand & Lidsefabrik på Digitalt Museum

Referansar 

Tidlegare føretak i Oslo
Føretak skipa i 1893
Tidlegare norske tekstilverksemder
Tidlegare føretak i Oslo
Føretak skipa i 1893
Tidlegare norske tekstilverksemder
Siri Helle

Siri Helle () er ein norsk agronom og sakprosaforfattar, opphaveleg frå Holmedal i Askvoll kommune. Ho er aktiv avisspaltist der ho m.a. skriv om matspørsmål og etikk.

Helle debuterte i 2014 med boka Handle rett : lure val i ein matbransje full av juks.

Bibliografi

Bøker

Kjelder
 Om Siri Helle i Allkunne.no henta 4. mars 2020

Forfattarar frå Askvoll
Norske agronomar
Norske sakprosaforfattarar
Nynorskforfattarar
Stedjetunet

Stedjetunet er ein eigedom i Sogndal kommune i Vestland fylke. Stedjetunet er eigd og vert driven av Stiftinga Stedjetunet som er skipa av kyrkjelydane i Sogndal prestegjeld (Kaupanger, Norum og Stedje sokn).

Historie 
Eigedomen var opphavleg ein del av gardsbruket Øvre Stedje og ligg på ein marin terrasse 27 meter over havet, med utsikt over dalen og Sogndalsfjorden. Frå 1894 vart hovudbygningen nytta til pensjonat- og hotelldrift. I perioden 1921 til 1981 vart den store trebygningen nytta som aldersheim i kommunen. 

Frå 1980-talet vart bygningen teken i bruk til ei rekkje føremål. Stiftinga opna kommunens første heildagsbarnehage der i 1979. Stedje barnehage er i dag framleis driven som privat barnehage med plass til 68 born. Stedjetunet husa etter kvart også arkitektkontor, og noko seinare kyrkjekontoret i Sogndal og Leikanger med eit titals kontorarbeidsplassar. 

Den historiske bygningen har vore brukt som forsamlingslokale og kyrkjelydshus for fleire tusen kyrkjelydsmedlemmer – med kyrkjekafé, søndagsskule, ungdomsklubb, nattkafé, speidarsamlingar og studentlag, og til konfirmasjonar, dåpsfeiring og liknande.

Den gamle trebygningen brann og vart totalskadd 3. desember 2017. Ingen personar vart skadde i brannen.

Gjenreising etter brannen 

I 2018 vedtok eigarstiftinga å gjenreise Stedjetunet. Byggearbeidet starta hausten 2019 og skal etter planen vere ferdigstilt innan utgangen av 2020. Bygningen skal gi rom for utleige til Stedje barnehage, til forsamlingsføremål, kyrkjekontor, arkitektkontor og andre kontorplassar.

Bakgrunnsstoff 
 Offisiell nettstad
 Allkunne: Aldersheim og sjukestove i Sogndal
 NRK: Storbrannen i Sogndal

Næringsliv i Sogndal
Karen Magnussen

Karen Diane Magnussen () er ein kanadisk tidlegare kunstløpar på skeiser som vart verdsmeister i 1973.

Magnussen er frå Vancouver i British Columbia, dotter av ein utvandrar frå Noreg, mor hennar var fødd i Sverige. Åra 1971-73 var Magnussen mellom dei beste kvinnelege kunstløparane i verda. I 1971 vann ho bronsemedaljen då verdsmeisterskapen fann stad i Lyon. Året etter kom ho på sølvplassen både under Vinter-OL i Sapporo og VM i Calgary, i begge tevlingane vart ho overgått av Beatrix Schuba frå Austerrike. Ved VM i kunstløp 1973 i Bratislava sigra Magnussen med god margin til Janet Lynn frå USA.

Kjelder

Denne artikkelen bygger på «Magnussen» frå ,  den 5. mars 2020.  
 

Canadiske OL-deltakarar
Canadiske skeiseløparar
Canadiske kunstløparar
Folk frå Vancouver
Codogno

Codogno er ein by og ein kommune i provinsen Lodi i Lombardia i Italia. Kommunen har ikring 16 000 ibuarar og dekker eit areal på 20,9 kvkm. Byen ligg 15 km nord om Piacenza og 58 km søraust om Milano.

Under Koronavirusutbrotet 2019-20 vart heile byen Codogno 22. februar 2020 avstengd frå omverda.

Kjelder

Denne artikkelen bygger på «Codogno» frå ,  den 5. mars 2020.  
 

Byar i Lombardia
Tarvisio

Tarvisio, tysk: Tarvis, er ein kommune lengst nordaust i Provinsen Udine i Friuli-Venezia Giulia i Italia. Kommunen har ei flatevidd på 208,3 km² og i kring 4 200 ibuarar. I nord grensar kommunen til Austerrike og i aust til Slovenia. Landsbyen Tarvisio ligg 732 meter over havet og er eit kjent turistmål, særleg skiturisme.

I Tarvisio har det vorte arrangert fleire verdscuptevlingar i skiidrett. På 1980-talet vart det avvikla renn i nordisk kombinert, medan det i 2007, 2009 og 2011 vart arrangert renn i verdscupen i alpine greiner. Også juniorverdsmeisterskapen 2007 i nordisk skiidrett fann stad i Tarvisio.

Italiensk er dominerande talemål i Tarvisio. Då Tarvis i 1918 vart innlemma i Italia var tysk det dominerande talemålet, framom slovensk og italiensk.

Kjelder

Denne artikkelen bygger på «Tarvisio» frå ,  den 5. mars 2020.  
 

Byar i Friuli-Venezia Giulia
Byar i Italia
Tysnes Sparebank

Tysnes Sparebank er ein sjølvstendig norsk sparebank, med tradisjonar tilbake til 1863. Banken har hovudkontor på Våge i Tysnes. I tillegg har banken filialar i Kvinnherad, Bergen og Stord.

Kjelder

Bakgrunnsstoff 
 Offisiell nettstad

Tysnes kommune
Skipingar i 1863
Norske bankar
Bankar i Eika Gruppen
Selskap noterte på Merkur Market
Næringsliv i Vestland
Næringsliv i Bergen
Næringsliv i Kvinnherad
Næringsliv i Stord
Næringsliv i Tysnes
Kaptein Sabeltann: Grusomme Gabriels forbannelse

Kaptein Sabeltann: Grusomme Gabriels forbannelse er eit action-eventyrspel utvikla av ArtPlant til Microsoft Windows. Det er ein oppfølgjar til PC-spelet Kaptein Sabeltann frå 2004 og vart utgjeve i Noreg den 23. november 2007. 

Spelet byggjer vidare på spelemekanikkene frå forgjengaren og introduserer nye figurar frå Sabeltann-universet, som heksa Miriam, Greven av Gral og Maga Kahn. Spelaren styrer den unge sjørøvaren Pinky med piltastane og bruker mellomromstasten for å samhandle med omgjevnadene i spelet. Målsettinga er å oppheve ein forbannelse forårsaka av sjøspøkelset Grusomme Gabriel.

Kaptein Sabeltann: Grusomme Gabriels forbannelse vart nominert til «Årets norskspråklege spel» og «Årets barnespel» under prisutdelinga Gullstikka 2008. Det tok prisen for «Beste nordiske barnespel» under Nordic Game Awards i 2008.

Kjelder 

Action-eventyrspel
Artplant-spel
Dataspel frå 2007
Kaptein Sabeltann
Windows-spel
I manns minne

I manns minne. Daglegliv ved hundreårsskiftet er ein bokserie frå Det Norske Samlaget som kom ut frå 1967 til 1975. Bøkene består av svar frå ei skrivetevling som Nasjonalforeningen for folkehelsen lyste ut i 1964, der dei bad folk som var fødde før 1900, skriva opp livsminna sine. Det kom inn 1500 svar frå heile landet. Det første bandet i serien inneheldt svara til vinnarane, i band to kom utdrag av svar frå folk frå forskjellige miljø, og i dei tolv siste banda kom utdrag av svar grupperte etter fylke. Bøkene er rike kjelder til norsk kulturhistorie.

Alle svara er arkiverte hjå Norsk Folkeminnesamling. Ein del er og tilgjengeleg digitalt frå nettsida deira.

Bokliste 
 I manns minne I (1967)
 I manns minne II (1968)
 Møre og Romsdal i manns minne (1969)
 Trøndelag i manns minne (1969)
 Oslo og Akershus i manns minne (1970)
 Rogaland i manns minne (1970)
 Buskerud og Telemark i manns minne (1971)
 Hedmark i manns minne (1972)
 Nord-Norge i manns minne (1972)
 Oppland i manns minne (1972)
 Sogn og Fjordane i manns minne (1973)
 Hordaland og Bergen i manns minne (1974)
 Agder i manns minne (1974)
 Østfold og Vestfold i manns minne (1975)

Bakgrunnsstoff
 Livshistorier om minneoppgåvene som ligg i folkeminnesamlinga, UiO. 
 Digitaliserte minneoppgåver
 Oppgåveteksten til skrivetevlinga

Bokseriar
Midsundingen

Midsundingen er lokalavisa til tidlegare Midsund kommune. Avisa blir oppdatert dagleg på nettsida og blir utgjeve i papir ein gong i månaden.

Kjelder 

Norske lokalaviser
Norske aviser etter namn
Aviser i Møre og Romsdal
Midsund kommune
Ordførarar i Ballangen

Artikkelen inneheld ei liste over ordførarane i Ballangen kommune frå 1925 til 2020.

Ordførarar frå 1925 til 2020

Kjelder
 Bakgrunn: MP arkiv. Ballangen egen kommune 1925 (side 1-3). Besøkt 19. februar 2020.
 Lofotposten 29. juni 1985. Hektiske jubeldager for folk i Ballangen (side 4).

Referansar
Datakjeltring

Datakjeltring, eller e-kjeltring, er ein person som driv med kriminell og/eller halvkriminell aktivitet retta mot datamaskinar, som datasnoking, nettsvindel, dataspionasje, informasjonsheleri, netthat, osb.

Sjå òg 
Datatryggleik

Datatryggleik
The Musical Box av Genesis

«The Musical Box» er ein song av det engelske progressiv rock-bandet Genesis, som opphavleg kom ut på det tredje studioalbumet deira, Nursery Cryme i 1971. Songen er skriven i Fiss-dur.

Komposisjon 
Sjølv om stykket er oppført som skrive av Banks/Collins/Gabriel/Hackett/Rutherford, byrja «The Musical Box» som eit instrumentalt stykke skrive av Anthony Phillips kalla «F#» (seinare gjeve ut som «Manipulation» i ein plateboks). Teksten er basert på eit viktoriansk eventyr skrive av Gabriel, om to barn på eit gods. Jenta, Cynthia, tek livet av guten, Henry, ved å kløyve hovudet hans med ei krokketkølle. Ho finn seinare speledåsen til Henry. Når ho opnar denne speler han «Old King Cole» og ånda til Henry kjem attende. Ånda vert derimot raskt eldre. Dette gjer at Henry i løpet av få augneblink opplever ei livstid med seksuell lyst, og han prøver å overtale Cynthia til å liggje med han. Lydane får barnepleiaren hans til å kome og ho kastar speledåsen på han, og øydelegg begge to. Plateomslaget syner Cynthia som held ei krokketkølle og eit par hovud som ligg på bakken.

Collins bruker klubber på trommene sine under fløytesoloen og Gabriel spelar òg obo under 'Old King Cole'-delen. Hackett, Banks og Rutherford spelar alle akustiske 12 strengsgitarar. Under den korte tida si med bandet, la Mick Barnard til gitarpartar mot slutten av songane medan dei øvde på songen. Bandet likte dette. Hackett heldt på gitarpartane til både Phillips og Barnard, og la til litt av sine eigne til songen òg.

Konsert 
På scenen hadde Peter Gabriel på seg maska av ein «gammal mann» for det siste veret og drog ned glidelåsen på den svarte bodyen sub. Dramatiske lyseffektar vart nytta kvar gong han ropte «NOW!». «The Musical Box» var på konsertrepertoaret deira heilt fram til Phil Collins slutta etter We Can't Dance-turneen i 1992, sjølv om det berre var den siste avsluttande delen som ein del av ei medley.

Ettermæle 

Eit hyllestband til Genesis er kalla opp etter songen. 

Brian May, gitarist i Queen, har fortalt Steve Hackett at han var inspirert av gitarsoloen i harmoni mot slutten av songen.

Medverkande
 Peter Gabriel – solovokal, fløyte, perkusjon, obo
 Tony Banks – Hammondorgel, Hohner Pianet elektrisk piano, tolvstrengsgitar, korvokal
 Steve Hackett – elektrisk gitar, tolvstrengsgitar
 Mike Rutherford – tolvstrengsgitar, Dewtron «Mister Bassman» basspedal synthesizer
 Phil Collins – trommer, korvokal

Kjelder

Denne artikkelen bygger på «The Musical Box av Genesis» frå ,  den 7. mars 2020. 
 oppgav desse kjeldene:

Bakgrunnsstoff 
 

Songar frå 1971
Genesis-songar
Songar skrivne av Tony Banks
Songar skrivne av Phil Collins
Songar skrivne av Peter Gabriel
Songar skrivne av Mike Rutherford
Songar skrivne av Anthony Phillips
Songar skrivne av Steve Hackett
Songar om død
Songar om musikk
Songar om seksualitet
Britiske hardrocksongar
Verdscupen i alpine greiner 1997/Kvinner

Verdscupen i alpine greiner for kvinner i 1997-sesongen tok til 26. oktober 1996 i Sölden i Austerrike og vart avslutta 16. mars 1997 i Vail i Colorado i USA.

Turneringa omfatta 31 renn og 32 tevlingar. Tevlingane fordelte seg på 9 slalåmrenn, 7 storslalåmrenn, 7 super-g-renn, 8 utforrenn og ei kombinasjonstevling, den siste basert på allereie avvikla enkeltrenn i slalåm og utfor.

Pernilla Wiberg frå Sverige var i heilt eiga klasse og vart den fyrste svenske kvinna som kleiv heilt til topps i den årlege verdscupen i alpine greiner. Førre sesongs triumfator, Katja Seizinger frå Tyskland, kom på ein soleklar andreplass framfor landskvinna Hilde Gerg.

Samanlagt

Slalåm

Storslalåm

Super-g

Utfor

Kombinasjon

Kjelder

Denne artikkelen bygger på «Alpiner Skiweltcup 1996/97» frå ,  den 7. mars 2020.  
 

Alpine greiner
Sport i 1997
Meisterklasse

Meisterklasse (engelsk master class eller masterclass) er ei form for opplæring innan eit emne gjeve av ein meister på området. Slike klassar går føre seg innan eit avgrensa tidsrom, som ei helg eller ei veke.
Omgrepet blir mellom anna nytta innan musikk, og viser då til undervising eller instruksjon av ein framståande musikar, songar eller dirigent.

Meisterklasse er ei form for undervising for vidarekomne som ofte går føre seg framfor publikum. Tilskodarane kan også ha utbytte av undervisinga. 

Musikalske meisterklassar kan førast tilbake til  Franz Liszt, som blir rekna som  opphavsmannen til denne undervisingsforma. Andre kjende «meistrar» har mellom anna vore Yehudi Menuhin, Isaac Stern, Itzhak Perlman og Vladimir Horowitz.

Kjelder

Denne artikkelen bygger på «Master class» frå ,  den 7. mars 2020.  
 

Musikk
Utdanning
Ballarat

Ballarat er ein by i Australia med 85 197 innbyggjarar (2006).
Byen ligg i delstaten Victoria, 105 km nordvest for delstatshovudstaden Melbourne.

Det blei funne gull like ved Ballarat i 1851. Dette førte til eit innrykk av 10 000 gullgravarar på under eit år. Dette endra byen frå ein liten landsby til den største byen i Victoria nett då.

Veksten til Ballarat gjekk mykje ned etter 1880-åra, og byen blei raskt overskugga av Melbourne som den viktigaste i delstaten. 

Byar i Victoria
Victoria i Australia